open-index/open-wikipedia-markdown huggingface dataset:
Διαφορική τοπολογία

Στα μαθηματικά, η **διαφορική τοπολογία** είναι το πεδίο που ασχολείται με διαφοροποιήσιμες συναρτήσεις σε διαφοροποιήσιμες πολλαπλότητες. Είναι στενά συνδεδεμένη με τη διαφορική γεωμετρία και μαζί συνθέτουν τη γεωμετρική θεωρία των διαφοροποιήσιμων πολλαπλοτήτων.

## Περιγραφή
Η διαφορική τοπολογία ασχολείται με τις ιδιότητες και τις δομές που απαιτούν μόνο την ιδιότητα της ομαλής δομής σε μια πολλαπλότητα. Οι ομαλές πολλαπλότητες είναι πιο «ομαλές» από τις πολλαπλότητες με πρόσθετες γεωμετρικές δομές, οι οποίες μπορούν να λειτουργήσουν ως εμπόδια σε ορισμένους τύπους ισοδυναμιών και παραμορφώσεων που υπάρχουν στη διαφορική τοπολογία. Για παράδειγμα, ο όγκος και η ριμάνια καμπυλότητα είναι αναλλοίωτες που μπορούν να διακρίνουν διαφορετικές γεωμετρικές δομές στην ίδια ομαλή πολλαπλότητα &mdash; δηλαδή, μπορεί να "ισιώσει" κανείς ομαλά ορισμένες πολλαπλότητες, αλλά αυτό ίσως απαιτήσει τη στρέβλωση του χώρου προκαλώντας αλλαγή της καμπυλότητας ή του όγκου.

Από την άλλη πλευρά, οι ομαλές πολλαπλότητες είναι πιο άκαμπτες από τις τοπολογικές πολλαπλότητες. Ο Τζον Μίλνορ ανακάλυψε ότι ορισμένες σφαίρες έχουν περισσότερες από μία ομαλή δομή-δείτε την εξωτική σφαίρα και το θεώρημα του Ντόναλτσον. Ο Κερβέρ παρουσίασε τοπολογικές πολλαπλότητες χωρίς ομαλή δομή. Ορισμένες κατασκευές της θεωρίας ομαλών πολλαπλοτήτων, όπως η ύπαρξη εφαπτόμενων δεσμών, μπορούν να γίνουν στο τοπολογικό πλαίσιο με πολύ περισσότερη δουλειά, ενώ άλλες δεν μπορούν καθόλου.

Ένα από τα κύρια θέματα της διαφορικής τοπολογίας είναι η μελέτη ειδικών ειδών ομαλών απεικονίσεων μεταξύ των πολλαπλοτήτων, δηλαδή οι εμφυτεύσεις και οι εκβυθίσεις, και οι τομές των υποπολλαπλοτήτων μέσω εγκαρσιότητας. Γενικότερα, κάποιος ενδιαφέρεται για τις ιδιότητες και τις αναλλοίωτες των ομαλών πολλαπλοτήτων που μεταφέρονται μέσω διαφορομορφισμών, ένα άλλο ειδικό είδος ομαλής απεικόνισης. Η θεωρία Μορς είναι ένας άλλος κλάδος της διαφορικής τοπολογίας, στην οποία οι τοπολογικές πληροφορίες για μια πολλαπλότητα προκύπτουν από τις αλλαγές στην τάξη της ορίζουσας Τζακόμπι μιας συνάρτησης.

## Παραπομπές
Πλάκα Σχοινούσσας

Η **Πλάκα** είναι ακατοίκητη βραχονησίδα των Κυκλάδων η οποία βρίσκεται στη δυτική και νότια πλευρά της Σχοινούσσας σε απόσταση 200 μέτρα από την παραλία Τσιγκούρι. Διοικητικά ανήκει στη δημοτική ενότητα Σχοινούσσας του δήμου Νάξου & Μικρών Κυκλάδων και σύμφωνα με την απογραφή του 2011 δεν κατοικείται.

## Παραπομπές


Κατηγορία:Βραχονησίδες της Σχοινούσας
Γιόρις φαν Γκουλ

Ο **Γιόρις φαν Γκουλ** (γεν. 4 Απριλίου 1998) είναι Ολλανδός αθλητής του στίβου, που ειδικεύεται στα 60 και 100 μέτρα ανδρών.

Κέρδισε το χάλκινο μετάλλιο στο Ευρωπαϊκό Πρωτάθλημα Κλειστού Στίβου 2019 στα 60 μέτρα ανδρών, σε ηλικία μόλις 20 ετών. Στο Ευρωπαϊκό Πρωτάθλημα Στίβου 2018 ήταν 26ος στις σειρές και δεν προκρίθηκε στους ημιτελικούς.

## Διακρίσεις

## Ατομικά ρεκόρ
**Ανοιχτός**

* 100 μέτρα – 10.29 (+1.4&nbsp;μ/δ, Βέινχαϊμ 2018)
* 200 μέτρα – 21.51 (-1.7&nbsp;μ/δ, Άμστερνταμ 2016)

**Κλειστός**

* 60 μέτρα – 6.62 (Γλασκώβη 2019)

## Παραπομπές


Κατηγορία:Ολλανδοί αθλητές του στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Ουρακοτάγκος του Βόρνεο

Ο **ουρακοτάγκος του Βόρνεο** (Pongo pygmaeus) είναι ένα είδος ουρακοτάγκου στο νησί του Βόρνεο. Μαζί με τον ουρακοτάγκο της Σουμάτρα και το Ουρακοτάγκος του Ταπανούλι, ανήκει στο μοναδικό γένος μεγάλων πιθήκων που προέρχονται από την Ασία. Όπως και οι άλλοι μεγάλοι πίθηκοι, οι ουρακοτάγκοι είναι εξαιρετικά ευφυείς, παρουσιάζοντας χρήση εργαλείων και ξεχωριστά πολιτιστικά πρότυπα στην άγρια φύση. Οι ουρακοτάγκοι μοιράζονται περίπου το 97% του DNA τους με τους ανθρώπους. Ανήκει στους ανθρωποειδείς πιθήκους. 

Ο ουρακοτάγκος του Βόρνεο είναι είδος που απειλείται με εξαφάνιση. Η αποψίλωση των δασών, οι φυτείες φοινικέλαιου και το κυνήγι που αποτελούν σοβαρή απειλή για τη συνέχιση της ύπαρξής του. Σε φυσικές συνθήκες, ο ουρακοτάγκος του Βόρνεο ζει 35 με 45 χρόνια, ενώ σε συνθήκες αιχμαλωσίας το προσδόκιμο ζωής του ανεβαίνει κοντά στα 60 χρόνια.

Ως το μεγαλύτερο δενδρόβιο ζώο, μπορεί να μείνει σε ένα δέντρο έως και 24 ώρες.

## Παραπομπές


Κατηγορία:Πανίδα της Ινδονησίας
Κατηγορία:Ανθρωπίδες
Παναγία Νάξου

*Για συνώνυμους οικισμούς και νησίδες στην Ελλάδα δείτε: [[Παναγία (αποσαφήνιση)]]* 

Η **Παναγία** ή **Παρθένος** είναι ακατοίκητη βραχονησίδα των Κυκλάδων η οποία βρίσκεται δυτικά της Νάξου σε μικρή απόσταση και δυτικά από την παραλία της Μικρής Βίγλας. Το όνομά της οφείλεται στο μικρό ομώνυμο εκκλησάκι που είναι κτισμένο πάνω της και εορτάζει κάθε χρόνο την ημέρα της Αναλήψεως του Χριστού (ακριβώς 40 μέρες μετά την Ανάσταση).

Αναφέρεται επίσημα το 1991 να απογράφεται ως ξεχωριστός οικισμός στην τότε κοινότητα Σαγκρίου. Διοικητικά ανήκει στην τοπική κοινότητα Σαγκρίου που υπάγεται στη δημοτική ενότητα Νάξου του δήμου Νάξου & Μικρών Κυκλάδων και σύμφωνα με την απογραφή του 2011 δεν κατοικείται.

## Παραπομπές


Κατηγορία:Βραχονησίδες της Νάξου
Γιαν Βόλκο

Ο **Γιαν Βόλκο** (γενν. 2 Νοεμβρίου 1996) είναι Σλοβάκος αθλητής του στίβου, όπου εξειδικεύεται στους αγώνες ταχύτητας 60, 100 και 200 μέτρων.

Κέρδισε το χρυσό μετάλλιο στο Ευρωπαϊκό Πρωτάθλημα Κλειστού Στίβου 2019, στο αγώνισμα των 60 μέτρων. Είχε κατακτήσει το αργυρό μετάλλιο στην προηγούμενη διοργάνωση, πριν 2 χρόνια, πίσω από τον Ρίτσαρντ Κίλτι.

Έχει κατακτήσει μετάλλια σε Ευρωπαϊκούς Αγώνες, σε Πανεπιστημιάδα και σε Ευρωπαϊκό Πρωτάθλημα κάτω των 23 ετών.

## Ατομικά ρεκόρ
**Ανοιχτός**

* 100 μέτρα – 10.13 (+1.1 μ/δ, Σαμορίν 2018)
* 200 μέτρα – 20.24 (+1.6 μ/δ, Τρνάβα 2018)

**Κλειστός**

* 60 μέτρα – 6.57 (Τόρουν 2018)
* 200 μέτρα – 21.11 (Βιέννη 2017)
* 400 μέτρα – 49.56 (Μπρατισλάβα 2016)

## Παραπομπές


Κατηγορία:Σλοβάκοι αθλητές του στίβου
Κατηγορία:Δρομείς ταχύτητας
Κατηγορία:Αθλητές του στίβου στους Ευρωπαϊκούς Αγώνες 2015
Κατηγορία:Αθλητές του στίβου στους Ευρωπαϊκούς Αγώνες 2019
Κατηγορία:Αθλητές του στίβου στη Θερινή Πανεπιστημιάδα 2017
Κατηγορία:Αθλητές του στίβου στη Θερινή Πανεπιστημιάδα 2019
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
100.000 Δολάρια στον Ήλιο

Τα ***100.000 Δολάρια στον Ήλιο*** (γαλλικά: **Cent mille dollars au soleil**), είναι περιπέτεια γαλλοϊταλικής παραγωγής 1964, σε σκηνοθεσία Ανρί Βερνέιγ και σενάριο των Μισέλ Οντιάρ και Μαρσέλ Ζουλιάν. Στους πρωταγωνιστικούς ρόλους είναι οι Λίνο Βεντούρα, Ζαν Πολ Μπελμοντό και ο Ρετζινάλντ Κέρναν.

Η ταινία πήρε μέρος στο Φεστιβάλ των Καννών το 1964.

## Πλοκή
Το αφεντικό της εταιρείας φορτηγών, ο Καστιλιάνο (Γκερτ Φρομπ), δίνει εντολή στον Τζον Στάινερ (Ρετζινάλντ Κέρναν), να οδηγήσει ένα νέο φορτηγό της εταιρείας με ένα πολύτιμο φορτίο μέσω της Σαχάρας. Ο Στάινερ που είναι ένας νέος οδηγός για τη επιχείρηση, αντιμετωπίζεται με καχυποψία από τους άλλους εργαζόμενους.

Το βράδυ ο Στάινερ βγαίνει για διασκέδαση σε ένα μπαρ με τον Ρόκο, τον Μαρέκ και ορισμένους άλλους συναδέλφους. Το επόμενο πρωί το νέο φορτηγό έχει εξαφανιστεί. Τότε ο Καστιλιάνο οργισμένος αναθέτει στον Μαρέκ (Λίνο Βεντούρα) και τον Στάινερ να βρούνε το φορτηγό που έχει κλαπεί από τον Ρόκο (Ζαν Πολ Μπελμοντό).

Ο Ρόκο με τη φιλενάδα του, Πέπα (Άντρεα Παρίζι), πάνε προς τα σύνορα. Ένα άγριο κυνηγητό ξεκινάει μέσα από τις ερήμους και τις αδιάβατες περιοχές.

Ο Μαρέκ ταξιδεύει μαζί με τον Στάινερ μέσα στην ερήμο. Κατά τη διέλευση τους από ένα κράτος αποδεικνύεται ότι ο Στάινερ έίχε περάσει ξανά με άλλο όνομα ως Φροχτ που ήταν ο αρχηγός μιας ομάδας μισθοφόρων σε ένα πραξικόπημα.

Ο Ρόκο καταφέρνει αρκετές φορές να ξεφύγει από τον Μαρέκ. Ο Μιτς-Μιτς, ένας άλλος οδηγός φορτηγού, έχει επανειλημμένα βοηθήσει τον Μαρέκ μέσα στην έρημο.

Κάποια στιγμή το φορτηγό του Ρόκο θα σταματήσει λόγω μιας βλάβης στη μηχανή. Έτσι θα στήσει μια παγίδα στον Μαρέκ και τον Στάινερ, όπου με την απειλή όπλου θα ανταλλάξει το χαλασμένο φορτηγό του με το φορτηγό του Μαρέκ. Ο Ρόκο θα αφήσει τον Μαρέκ και τον Στάινερ στη μέση της ερήμου και στη συνέχεια θα κατευθυνθεί σε μια συνοριακή πόλη όπου έχει ένα ραντεβού με έναν αγοραστή για να πουλήσει το φορτίο για 100.000 δολάρια. Εκεί όμως ο Ρόκο θα πέσει θύμα, αφού η φιλενάδα του Πέπα θα εξαφανιστεί με το πολύτιμο φορτίο.

## Διανομή ρόλων
* Λίνο Βεντούρα ως Ερβέ Μαρέκ
* Ζαν Πολ Μπελμοντό ως Ρόκο 
* Άντρεα Παριζί ως Πέπα
* Μπερνάρ Μπλιέ ως Μιτς-Μιτς
* Γκερτ Φρομπ ως Καστιλιάνο
* Ρετζινάλντ Κέρναν ως Τζον Στάινερ

## Παραγωγή
Ο σκηνοθέτης Ανρί Βερνέιγ είχε πει ότι η ταινία ήταν «ένα γουέστερν, αλλά δεδομένου ότι στη Γαλλία δεν έχουμε τα άλογα, μπορώ να χρησιμοποιήσω τα φορτηγά. Έτσι έδωσα στον Ζαν Πολ ένα καπέλο, μπλουτζίν, και μπότες καουμπόι. Είναι ένας από τους λίγους νέους ηθοποιούς στη Γαλλία ο οποίος είναι νέος και γενναίος».
## Κυκλοφορία
Στην Ελλάδα η ταινία κυκλοφόρησε για πρώτη φορά την 1 Νοεμβρίου 1964 στις κινηματογραφικές αίθουσες Αθηνά, Μαξίμ και Γρανάδα στην Αθήνα.

## Παραπομπές
 
## Εξωτερικοί σύνδεσμοι
*

Κατηγορία:Γαλλικές ταινίες της δεκαετίας 1960
Κατηγορία:Γαλλικές ταινίες δράσης
Κατηγορία:Ταινίες του 1964
Κατηγορία:Ταινίες σε σκηνοθεσία Ανρί Βερνέιγ
Κατηγορία:Γαλλόφωνες ταινίες
Κατηγορία:Ταινίες γυρισμένες στην Αλμερία
Κατηγορία:Ταινίες δρόμου
Ελλήνων Συνέλευσις

Η **Ελλήνων Συνέλευσις** (**Ε.ΣΥ.**) είναι ελληνικό ακροδεξιό πολιτικό κόμμα το οποίο ιδρύθηκε στις 4 Σεπτεμβρίου 2015 από τον Αρτέμη Σώρρα.

Από την ίδρυση του, διάφορα μέλη του παραμένουν προσκολλημένα σε δοξασίες που σχετίζονται με την αρχαία ελληνική θρησκεία, ενώ όταν γίνονται μέλη του φορέα, φέρονται να ασπάζονται έναν ειδικό όρκο, τον λεγόμενο «όρκο του πολεμιστή». Επίσης διοργανώνει τελετουργίες στην Αρχαία Ολυμπία. Η ρητορική του έχει χαρακτηριστεί συνωμοσιολογική, ρατσιστική, αντισημιτική και ομοφοβική.

Κατηγορήθηκε ως εγκληματική οργάνωση και αντιμετώπισε σοβαρά ποινικά αδικήματα. Στις 6 Δεκεμβρίου 2019, ο Αρτέμης Σώρρας φυλακίστηκε για 6 χρόνια με την κατηγορία της απόπειρας απάτης κατά του Δημοσίου.

## Ιστορικό
Ιδρύθηκε ως οργάνωση από τον Αρτέμη Σώρρα στις 20 Σεπτεμβρίου 2012, ενώ η ίδρυση του πολιτικού κόμματος ανακοινώθηκε στις 4 Σεπτεμβρίου 2015, με την υπόσχεση της άμεσης διαγραφής χρεών και της καταβολή υψηλών χρηματικών ποσών σε κάθε ελληνικό ΑΦΜ στην περίπτωση που σχηματίσει κυβέρνηση. Τα μέλη της ξεπέρασαν τις 12.000 και για να ολοκληρώσουν την εγγραφή τους ορκίζονταν πίστη στο Δωδεκάθεο, με παράλληλη οργάνωση τελετών στην αρχαία Ολυμπία. Σε διάφορες εκδηλώσεις σε όλη την Ελλάδα, προέτρεπε πολίτες να αρνηθούν τα χρέη της χώρας και να γίνουν μέλη με σκοπό τη διάσωσή της.

Μέσα σε λίγα χρόνια η οργάνωση ίδρυσε γραφεία σε ολόκληρη τη χώρα, τα οποία έχουν επανειλημμένα γίνει, σε διάφορες πόλεις, στόχος επίθεσης.

Συμμετείχε στις ευρωεκλογές του 2019 με 42 υποψηφίους, συμπεριλαμβανομένου του Σώρρα. Παρά το γεγονός ότι είχε προφυλακιστεί, το αίτημά του για υποψηφιότητα έγινε δεκτό από τον Άρειο Πάγο. Λίγους μήνες μετά, ο Αρτέμης Σώρρας συμμετείχε και στις βουλευτικές εκλογές του 2019.

## Ζητήματα με τη δικαιοσύνη
Η ηγεσία της Ελλήνων Συνέλευσις έχει κατηγορηθεί ως εγκληματική οργάνωση η οποία διέπραξε απάτη κατά του δημοσίου. Σύμφωνα με το υπόμνημα εισαγγελέα: «*δρούσε ως εγκληματική οργάνωση πείθοντας τους πολίτες να μην καταβάλλουν ασφαλιστικές εισφορές και οφειλές στο Δημόσιο, σε Τράπεζες και σε ασφαλιστικά ταμεία, με αποτέλεσμα να υποστούν ανυπολόγιστη βλάβη*». Συγκεκριμένα, οι κατηγορούμενοι της οργάνωσης είναι δέκα, και ανάμεσα στα αδικήματα που έχουν προκύψει περιλαμβάνονται η διεύθυνση και ένταξη σε εγκληματική οργάνωση, η απάτη σε βάρος Δημοσίου, Τραπεζών και ασφαλιστικών ταμείων, και το ξέπλυμα μαύρου χρήματος. 

## Αποτελέσματα εκλογών
### Βουλή των Ελλήνων

### Ευρωπαϊκό Κοινοβούλιο

## Παραπομπές


## Εξωτερικοί σύνδεσμοι
* 

Κατηγορία:Ελληνικά πολιτικά κόμματα
Καλύβια Σοχάς Λακωνίας

Τα **Καλύβια Λακωνίας** είναι χωριό του δήμου Σπάρτης του Λακωνίας . Είναι μέρος της δημοτικής ενότητας Σπάρτης . Έχει πληθυσμό 314 κατοίκων (απογραφή 2011).

## Διοικητικές μεταβολές
Το 1919  γίνεται σύσταση κοινότητας Καλυβίων Σοχάς, τα Καλύβια αποσπώνται από την κοινότητα Σλαβοχωρίου και ορίζονται έδρα την νέας κοινότητας. Το 1997 με το Σχέδιο «Καποδίστριας» η κοινότητα καταργείται και ο οικισμός προσαρτάται στον δήμο Σπάρτης.

## Παραπομπές


Κατηγορία:Χωριά της περιφερειακής ενότητας Λακωνίας
Κατηγορία:Δήμος Σπάρτης
Ethiopian Airlines

Η **Ethiopian Airlines** (Αμχαρικά: የኢትዮጵያ አየር መንገድ (ye-Ityopya ayer menged), የኢትዮጵያ (ye-Ityopya) εν ολίγοις), πρώην *Ethiopian Air Lines* (EAL) και συχνά γνωστή ως απλά Ethiopian, είναι ο εθνικός αερομεταφορέας της Αιθιοπίας και ανήκει εξ ολοκλήρου στην κυβέρνηση της χώρας. Η EAL ιδρύθηκε στις 21 Δεκεμβρίου του 1945 και ξεκίνησε τις δραστηριότητές της στις 8 Απριλίου 1946 και ξεκίνησε τις διεθνής πτήσεις 1951. Η εταιρεία έγινε ανώνυμη εταιρεία το 1965 και άλλαξε το όνομά της από *Ethiopian Air Lines* σε *Ethiopian Airlines*. Η αεροπορική εταιρεία είναι μέλος της ΙΑΤΑ από το 1959 και της Ένωσης Αφρικανικών Αερομεταφορέων από το 1968. Είναι μέλος της Star Alliance από τον Δεκέμβριο του 2011.

Ο κόμβος και έδρα της είναι στο διεθνές αεροδρόμιο Μπόλε στην Αντίς Αμπέμπα, από όπου εξυπηρετεί ένα δίκτυο 125 επιβατικών προορισμούς, συμπεριλαμβανομένων 20 εγχωρίων. Η αεροπορική εταιρεία έχει δευτερεύοντες κόμβους στο Τόγκο και το Μαλάουι. Η Ethiopian είναι η μεγαλύτερη αεροπορική εταιρεία της Αφρικής από την άποψη των επιβατών, τον αριθμό των προορισμών, το μέγεθος του στόλου και τα έσοδα.

## Στόλος

### Σημερινός στόλος
Τον Μάρτιο του 2019 η Ethiopian Airlines είχε τον ακόλουθο στόλο:

Εκτός από τον εξοπλισμό που φαίνεται παραπάνω, η εταιρεία χρησιμοποιεί μια σειρά από DA40NG για εκπαιδευτικούς σκοπούς. Η Ethiopian Airlines ήταν ο αφρικανικός αερομεταφορέας με το μεγαλύτερο στόλο μεταφοράς φορτίου τον Δεκέμβριο 2013.

### Ιστορικός στόλος
μικρογραφία|Fokker 50 της Ethiopian Airlines,  2005 (δεν χρησιμοποιείται πλέον)
[μικρογραφία|Πρώην [Boeing 767|Boeing 767-200ER της Ethiopian, Μάιος 2001]]
Παρακάτω αναφέρονται όλα τα αεροσκάφη που έχει χρησιμοποιήσει στο παρελθόν η Ethiopian. Τα ελικόπτερα και ελαφρά αεροσκάφη είναι διαθέσιμα για μίσθωση σε κυβερνητικές υπηρεσίες και έργα φυσικών πόρων.:570
* Bell 47
* Airbus A330-200
* Airbus A340-300
* ATR-42-300
* Antonov An-12BP
* Beech 18
* Boeing 707-320C
* Boeing 720B
* Boeing 727-200
* Boeing 737-200
* Boeing 737-400F
* Boeing 747-200F
* Boeing 747-300

* Boeing 757-200
* Boeing 767-200ER
* Cessna 180
* Convair CV-240
* Douglas DC-6A
* Douglas DC-6B
* Douglas C-47
* Douglas C-47A
* Douglas C-47B
* Douglas DC-3D
* Douglas C-53
* Lockheed L-749 Constellation
* DHC-5A Buffalo
* DHC-7-100
* Fokker 50
* Lockheed L-100-30
* McDonnell Douglas MD-11P
* Piper PA-18 Super Cub
* Twin Otter

## Παραπομπές


## Εξωτερικοί σύνδεσμοι
* 

Κατηγορία:Σελίδες με πηγές CS1 στα Γαλλικά (fr)
Κατηγορία:Σελίδες που περιέχουν συνδέσμους για περιεχόμενο μόνο με συνδρομή
Κατηγορία:Star Alliance
Κατηγορία:Αεροπορικές εταιρείες
Δήμος Πρίλεπ

Ο **Δήμος Πρίλεπ** ή **Δήμος Πριλάπου** ( ) είναι δήμος στο νότιο μέρος της Βόρειας Μακεδονίας. Αποτελεί μέρος της Περιφέρειας Πελαγονίας. Πρίλεπ (Πρίλαπος) ονομάζεται επίσης η πόλη στην οποία βρίσκεται η έδρα του Δήμου Πρίλεπ.

## Γεωγραφία
Ο Δήμος Πρίλεπ συνορεύει με:
*τον Δήμο Τσάσκα και τον Δήμο Ντόλνενι στα βόρεια
*τον Δήμο Καβάνταρτσι στα ανατολικά
*τον Δήμο Κριβογκάστανι, τον Δήμο Μόγκιλα και τον Δήμο Νόβατσι στα δυτικά
*την Ελλάδα στα νότια.

## Παραπομπές


## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας
My Name Is

Το "**My Name Is**" είναι ένα τραγούδι του Αμερικάνου ράπερ Eminem από το επιτυχημένο άλμπουμ του *The Slim Shady LP* (1999). Είναι επίσης το τραγούδι που ανοίγει το άλμπουμ. Το τραγούδι έχει sample από το τραγούδι «I Got The...» των Labi Siffre.

Βρίσκεται στην 26η θέση στην λίστα «Τα 100 Καλύτερα Τραγούδια των 90s» του VH1, στην έκτη θέση στα «1001 καλύτερα Τραγούδια που έγιναν Ποτέ» του μουσικού περιοδικού Q και στην 39η θέση στην λίστα με «Τα 100 Καλύτερα Ραπ Τραγούδια που υπήρξαν» του Rolling Stone.

## Δείτε επίσης
* Eminem

## Παραπομπές


Κατηγορία:Τραγούδια του 1999
Κατηγορία:Τραγούδια του Eminem
Όσκαρ Χουσίγιος

Ο **Όσκαρ Χουσίγιος** (γεν. 18 Ιουλίου 1993) είναι Ισπανός αθλητής του στίβου, που εξειδικεύεται στα 400 μέτρα, αλλά και στα 200.

Έχει κατακτήσει το χάλκινο μετάλλιο στα 4 x 400 μέτρα σκυταλοδρομία ανδρών με την ομάδα της Ισπανίας στο Ευρωπαϊκό Πρωτάθλημα Στίβου 2018.

Στο Ευρωπαϊκό Πρωτάθλημα Κλειστού Στίβου 2019 κατέκτησε δύο αργυρά μετάλλια. Ένα ατομικό στα 400 μέτρα ανδρών και ένα με την ομάδα της Ισπανίας, στα 4 x 400 μέτρα σκυταλοδρομία ανδρών.

## Ατομικά ρεκόρ

**Ανοιχτός**

* 200 μέτρα – 20.83 (+0.9&nbsp;μ/δ, Καστεγιόν 2017)
* 400 μέτρα – 45.16 (Λονδίνο 2017)

**Κλειστός**

* 200 μέτρα – 21.04 (Μαδρίτη 2016)
* 400 μέτρα – 45.66 (Γλασκώβη 2019) ****

## Παραπομπές


Κατηγορία:Ισπανοί αθλητές του στίβου
Κατηγορία:Δρομείς ταχύτητας
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Τόνι φαν Ντίπεν

Ο **Τόνι φαν Ντίπεν** (γεν. 17 Απριλίου 1996) είναι Ολλανδός αθλητής του στίβου, που ειδικεύεται στα 400 και 800 μέτρα. Κέρδισε το χάλκινο μετάλλιο των 400 μέτρων στο Ευρωπαϊκό Πρωτάθλημα Κλειστού Στίβου 2019, με επίδοση 46.13, νέο Ολλανδικό ρεκόρ στον κλειστό στίβο.

## Διακρίσεις

## Ατομικά ρεκόρ
**Ανοιχτός**

* 200 μέτρα – 22.23 (Βαγκενίνγκεν 2018)
* 400 μέτρα – 46.43 (Κεσέλ-Λο 2017)
* 600 μέτρα – 1:16.08 (Πλιζχάουζεν 2018)
* 800 μέτρα – 1:48.03 (Χενγκέλο 2017)
* 1500 μέτρα – 3:56.62 (Λόκερεν 2017)

**Κλειστό**

* 400 μέτρα – 46.13 (Γλασκώβη 2019) **ΕΡ**
* 600 μέτρα – 1:20.70 (Ντόρτμουντ 2014)
* 800 μέτρα – 1:49.47 (Άπελντοορν 2015)

## Παραπομπές


Κατηγορία:Ολλανδοί αθλητές του στίβου
Κατηγορία:Δρομείς ταχύτητας
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αργυροί Ολυμπιονίκες του στίβου
Πλατεία Μακεδονίας

300px|μικρογραφία|Η κύρια όψη της πλατείας
Η **Πλατεία Μακεδονίας** είναι η κεντρική πλατεία των Σκοπίων. Η πλατεία είναι η μεγαλύτερη στη Βόρεια Μακεδονία με συνολικό εμβαδό 18.500 τ.μ.. Βρίσκεται στο κεντρικό τμήμα της πόλης, δίπλα στον ποταμό Αξιό. Η ανεξαρτησία της χώρας από τη Γιουγκοσλαβία ανακηρύχθηκε εδώ από τον πρώτο πρόεδρο της χώρας, Κίρο Γκλιγκόροφ. Η ανάπλαση της πλατείας είναι μέρος του έργου «Σκόπια 2014».

## Ιστορία
Το 2007 η κυβέρνηση της πΓΔΜ ανακοίνωσε σχέδια ανακατασκευής της πλατείας, το οποίο μαζί με το Παλιό Θέατρο καταστράφηκε ολοκληρωτικά από τον σεισμό του 1963.

Στις 2 Μαΐου 2010 ανεγέρθηκαν δύο μνημεία, του Γκότσε Ντέλτσεφ και του Ντάμε Γκρούεφ, κοντά στην πέτρινη γέφυρα. Ο Δήμος Σένταρ ανήγειρε άγαλμα του Μεγάλου Αλεξάνδρου πάνω στον Βουκεφάλα, του οποίου τα αποκαλυπτήρια έγιναν στις 8 Σεπτεμβρίου 2011, ημέρα 20ης επετείου ανεξαρτησίας από τη Γιουγκοσλαβία.

Οι τρεις κύριοι δρόμοι που καταλήγουν στην πλατεία είναι η Μακσίμ Γκόρκι, η Ντίμιταρ Βλάχοφ και η οδός Μακεδονίας. Η οδός Ντίμιταρ Βλάχοφ μετατράπηκε σε πεζόδρομο το 2011. Η οδός Μακσίμ Γκόρκι, αν και δεν είναι πεζόδρομος, έχει στο πλάι ιαπωνικές κερασιές, τα άνθη των οποίων την άνοιξη σηματοδοτούν μια εβδομαδιαία σειρά ασιατικών πολιτιστικών εκδηλώσεων. Τέλος, η οδός Μακεδονίας, ο κύριος πεζόδρομος, συνδέει την πλατεία Μακεδονίας με τον παλιό σιδηροδρομικό σταθμό (που καταστράφηκε από τον σεισμό του 1963), όπου στεγάζεται το Μουσείο των Σκοπίων. Στην οδό Μακεδονίας βρίσκεται η οικία της Μητέρας Τερέζας, η οποία διαθέτει εκθέματα αντικειμένων από τη ζωή της Μητέρας Τερέζας. Η αρχική οικογενειακή κατοικία της Μητέρας Τερέζας βρισκόταν κοντά στην Πλατεία Μακεδονίας, ενώ σήμερα υπάρχει μια πινακίδα για την τοποθεσία. Ένας πύργος από τον Μεσαίωνα, δίπλα στο σπίτι της Μητέρας Τερέζας, παραμένει ως σήμερα. Ο πιο δημοφιλής τουριστικός περίπατος ξεκινάει από τον Παλαιό Σιδηροδρομικό Σταθμό κάτω από την οδό Μακεδονίας. Το αναπαλαιωμένο παλιό θέατρο και το νέο Αρχαιολογικό Μουσείο προσθέτουν επιπλέον πολιτιστικά μνημεία κατά μήκος της κύριας τουριστικής καθέτου οδού.

## Πινακοθήκη

Αρχείο:PlostadMakedonija-Skopje.JPG|Η πλατεία το 2009
Αρχείο:Goce Delčev, spomenik u Skoplju.JPG|Το άγαλμα του Γκότσε Ντέλτσεφ
Αρχείο:Aleksandar Makedonski vo Skopje 011.jpg|Το άγαλμα του Μεγάλου Αλεξάνδρου


Μακεδονιας Πλατεια Σκοπια
Χεσούς Γκόμεθ

Ο **Χεσούς Γκόμεθ** (γεν. 24 Απριλίου 1991) είναι Ισπανός αθλητής του στίβου, πιο συγκεκριμένα δρομέας μεσαίων αποστάσεων.

Συμμετείχε στους Μεσογειακούς Αγώνες 2018, στο αγώνισμα των 1500 μέτρων, τερματίζοντας 7ος.

Στο Ευρωπαϊκό Πρωτάθλημα Κλειστού Στίβου 2019 κατέκτησε την 3η θέση και το χάλκινο μετάλλιο στο αγώνισμα των 1500 μέτρων ανδρών.

## Διακρίσεις

## Ατομικά ρεκόρ
**Ανοιχτός**

* 800 μέτρα – 1:45.67 (Μαδρίτη 2017)
* 1500 μέτρα – 3:38.63 (Όορντεγκεμ 2018)
* 3000 μέτρα – 8:15.57 (Βαλαντόλιντ 2015)

**Κλειστός**

* 800 μέτρα – 1:47.93 (Σαβαδέλ 2019)
* 1500 μέτρα – 3:40.24 (Ντόρτμουντ 2019)
* 3000 μέτρα – 7:48.76 (Βαλένθια 2019)

## Παραπομπές


Κατηγορία:Ισπανοί αθλητές του στίβου
Κατηγορία:Δρομείς μεσαίων αποστάσεων
Κατηγορία:Αθλητές του στίβου στους Μεσογειακούς Αγώνες 2018
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Πανεπιστήμιο του Έσσεξ

Το **Πανεπιστήμιο του Έσσεξ** είναι δημόσιο πανεπιστήμιο στο Έσσεξ στην Αγγλία. Ιδρύθηκε το 1963 και δέχτηκε τους πρώτους φοιτητές το 1964, και έλαβε Βασιλική χάρτα (βασιλικό έγγραφο που δίνει ειδικά δικαιώματα ) το 1965.

Η μεγαλύτερη πανεπιστημιούπολη του Έσσεξ είναι η πανεπιστημιούπολη του Κόλτσεστερ, 1.6 χλμ. από το Ουιβενχόε και 3 χιλιόμετρα από την Κόλτσεστερ. Υπάρχει επίσης μια πανεπιστημιούπολη στο Σάουθεντ-ον-Ση.

Το Έσσεξ έχει συνεργασίες με 18 ιδρύματα σε όλο τον κόσμο. Οι διεθνείς συνεργασίες περιλαμβάνουν συμφωνία δικαιόχρησης με τη Kaplan Σιγκαπούρης και διπλά πτυχία με πολλά πανεπιστήμια στην Ευρώπη και την Ασία.

Το Έσσεξ κατατάσσεται 251-300 στον κόσμο από την Times Higher Education World University Rankings για το 2019, 22ο στο Ηνωμένο Βασίλειο στο The Times/Sunday Times Good University Guide για το 2018 και 26 στο Ηνωμένο Βασίλειο σύμφωνα με το The Complete University Guide το 2019. Το Έσσεξ ονομάστηκε Πανεπιστήμιο της Χρονιάς στο Βραβεία Ανώτατης Εκπαίδευσης των Τάιμς το Νοέμβριο του 2018. Το Πλαίσιο Ερευνητικής Αριστείας για το 2014 κατατάσσει το Έσσεξ στα κορυφαία 20 πανεπιστήμια στο Ηνωμένο Βασίλειο για την ποιότητα της έρευνας και στα κορυφαία 5 για τις κοινωνικές επιστήμες. Το Έσσεξ είναι μεταξύ των 50 υψηλότερων θέσεων για τα πεδία των κοινωνικών επιστημών και δικαίου στο Times Higher Education World University Rankings το 2018 ανά θέμα.

Το Έσσεξ έχει δώσει διάφορους διάσημους απόφοιτους, μεταξύ των οποίων δύο νομπελίστες, επιφανείς επιστήμονες, καλλιτέχνες και πολιτικοί. Επιπλέον, υπάρχουν δύο πρώην ακαδημαϊκοί που είναι κάτοχοι βραβείων Νόμπελ.

## Παραπομπές


Εσσεξ
Εσσεξ
Τζέιμι Γουέμπ

Ο **Τζέιμι Γουέμπ** (γενν. 1 Ιουνίου 1994) είναι Βρετανός αθλητής του στίβου, που ειδικεύεται στα 800 μέτρα. Ο Γουέμπ κατέκτησε το αργυρό μετάλλιο των 800 μέτρων στο Ευρωπαϊκό Πρωτάθλημα Κλειστού Στίβου 2019.

Είναι καθηγητής χημείας στην Ακαδημία Χάρις του Νοτίου Νόργουντ, αφού πήρε το ανώτατο πτυχίο στο Πανεπιστήμιο Λοουμπόροου.

Το ατομικό του ρεκόρ στα 800 μέτρα είναι 1:45.73.

## Παραπομπές


Κατηγορία:Βρετανοί αθλητές του στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Γιακουτική γλώσσα

μικρογραφία|Η εξάπλωση της ντολγκανικής και γιακουτικής γλώσσας

Η **γιακουτική γλώσσα** (саха тыла, σάχα τίλα) επίσης γνωστή ως **Σαχά** ή **Σακά**, είναι τουρκική γλώσσα με περίπου 450.000 αυτόχθονες ομιλητές, τους Σαχά, που κατοικούν κυρίως στην Δημοκρατία των Σαχά στη Ρωσική Ομοσπονδία.

Όπως και οι περισσότερες τουρκικές γλώσσες και ο προτουρκικός τους πρόγονος τους, η γιακουτική είναι μια συγκολλητική γλώσσα και χρησιμοποιεί την φωνηεντική αρμονία. 

## Ταξινόμηση
Η Γιακουτική είναι μέλος των βόρειων τουρκικών γλωσσών, στις οποίες περιλαμβάνονται τα Σορ, τα τιβανικά, τα ντολγκανικά και τα γιακουτικά. Όπως και τα τούρκικα, τα γιακουτικά έχουν φωνηεντική αρμονία, είναι συγκολλητική και δεν έχει γραμματικό φύλο. Η σειρά λέξεων είναι συνήθως αντικείμενο-ρήμα. Η γιακουτική έχει επηρεαστεί από τις τουνγκουζικές και μογγολικές γλώσσες.

## Γεωγραφική κατανομή
Τα γιακουτικά ομιλούνται κυρίως στη Δημοκρατία των Σαχά. Χρησιμοποιείται επίσης από τους εθνοτικούς Γιακούτ στην περιφέρεια Χαμπαρόφσκ και μια μικρή διασπορά σε άλλα μέρη της Ρωσικής Ομοσπονδίας, της Τουρκίας και άλλων περιοχών του κόσμου. Τα ντολγκανικά, μια γλώσσα που παρουσιάζει στενή συγγένεια με τα γιακουτικά, ομιλείται από τους Ντολγκάν στην περιφέρεια Κρασνογιάρσκ. Τα γιακουτικά είναι η γλώσσα διαεθνικής επικοινωνίας για άλλες εθνοτικές μειονότητες στη Δημοκρατία των Σαχά, ενώ οι περισσότεροι Ντολογκάνοι, Εβένκοι, Εβένοι και Γιουκαγκίρ ξέρουν τα γιακουτικά. Περίπου το 8% των ανθρώπων άλλων εθνικοτήτων στη δημοκρατία των Σαχά ανέφεραν γνώση της γιακουτικής γλώσσας κατά τη διάρκεια της απογραφής του 2002.

## Παραπομπές


## Εξωτερικοί σύνδεσμοι
* 

Κατηγορία:Γλώσσες της Ρωσίας
Εν Ονόματι της Βίας

Το **Εν Ονόματι της Βίας** (πρωτότυπος τίτλος: *L' Alpaquer*), είναι αστυνομικό θρίλερ Γαλλικής παραγωγής 1976, σε σενάριο και σκηνοθεσία του Φιλίπ Λαμπρό. Στους πρωταγωνιστικούς ρόλους είναι ο Ζαν Πολ Μπελμοντό και ο Μπρούνο Κρέμερ.

Η ταινία κυκλοφόρησε το 1976 και θεωρείται ως ένα τυπικό γαλλικό θρίλερ από τη δεκαετία  του 1970. Είναι μια από τις πολλές ταινίες του Μπελμοντό, όπου παίζει τον πρωταγωνιστικό ρόλο. Όπως και στις ταινίες "Ο Υπέροχος (Le  Magnifique)", "Ο Αδιόρθωτος (L'Incorrigible)", ή "Ο Περιθωριακός (Le Marginal)", ο Μπελμοντό είναι ο πραγματικός σταρ της ταινίας, υποδύομενος έναν μοναχικό χαρακτήρα που τα βάζει με τους κακούς.

## Υπόθεση
Ένας από τους χαρακτήρες λέει στην αρχή της ταινίας:

Αρχικά ο «Κυνηγός» ήταν ένας κυνηγός ελαφιών, που στην πορεία έγινε κυνηγός κεφαλών που εργαζόταν για την αστυνομία και αναλάμβανε να καταβάλλει τα χρήματα που  είχαν κλαπεί από τους εγκληματίες.

Η βασική πλοκή περιστρέφεται γύρω από την επιδίωξη του Κυνηγού να εντοπίσει έναν ψυχοπαθή ληστή τραπεζών και δολοφόνο, γνωστό ως το «Γεράκι», ο οποίος σκοτώνει όποιον βλέπει προκειμένου να διαπράξει ένα έγκλημα. Η τεχνική του είναι να πληρώνει έναν νεαρό και αφελή άνθρωπο για να γίνει συνεργός του, και στη συνέχεια τον σκοτώνει αμέσως, για να μην μπορεί να τον καταδώσει στις αρχές. Ένας από τους συνεργούς του, ο Κόστα Βάλντεζ, τραυματίζεται μόνο κατά τη διάρκεια μιας τέτοιας ληστείας, και καταφέρνει να ξεφύγει από το Γεράκι και θα κρυφτεί. Ο Κυνηγός θα καταφέρει να εντοπίσει τον Βάλντεζ, και με την βοήθεια του  θα φτάσει στο τέλος στο Γεράκι και θα τον σκοτώσει.

## Διανομή ρόλων
* Ζαν Πολ Μπελμοντό ως Κυνηγός 
* Μπρούνο Κρέμερ ως Γεράκι
* Πάτρικ Φιερί ως Κόστα Βάλντεζ
* Τζον Νεγκρονί ως Σπίτζερ

## Παραπομπές
 
## Εξωτερικοί σύνδεσμοι
*  

Κατηγορία:Γαλλικές ταινίες της δεκαετίας 1970
Κατηγορία:Γαλλικές αστυνομικές θρίλερ ταινίες
Κατηγορία:Γαλλικές ταινίες δράσης
Κατηγορία:Γαλλόφωνες ταινίες
Κατηγορία:Ταινίες του 1976
Κατηγορία:Ταινίες σε σκηνοθεσία Φιλίπ Λαμπρό
Κατηγορία:Ταινίες γυρισμένες στη Γαλλία
Τεχνητή Λίμνη Κανναβιού

Η **Τεχνητή Λίμνη Κανναβιού** είναι τεχνητή λίμνη στην Επαρχία Πάφου στην Κύπρο. Το μεγαλύτερο μέρος της λίμνης βρίσκεται στην κοινότητα Ασπρογιά (η οποία γειτονεύει με την κοινότητα Κανναβιού), ενώ ένα πολύ μικρό μέρος της βρίσκεται εντός των διοικητικών ορίων της κοινότητας Κρήτου Μαρόττου.

## Ιστορικό και πληροφορίες
Για τη δημιουργία της τεχνητής λίμνης κατασκευάστηκε φράγμα. Η κατασκευή του ξεκίνησε τον Σεπτέμβριο του 2000 και ολοκληρώθηκε τον Μάρτιο του 2006. Η αποθήκευση νερού στην τεχνητή λίμνη (ταμιευτήρας) ξεκίνησε τον Οκτώβριο του 2005. Το φράγμα είναι λιθόρριπτο με άναντη πλάκα.

Η Τεχνητή Λίμνη Κανναβιού έχει χωρητικότητα 18 εκατομμύρια κυβικά μέτρα νερού όντας η τέταρτη μεγαλύτερη τεχνητή λίμνη στην Κύπρο. Το νερό που συγκεντρώνεται στη λίμνη προέρχεται από τον ποταμό Έζουσα.

Η Τεχνητή Λίμνη Κανναβιού υπερχείλισε τέσσερις φορές από την ημέρα κατασκευής της έως σήμερα:

* 2 Μαρτίου 2010
* 28 Ιανουαρίου 2012
* 23 Δεκεμβρίου 2012
* 7 Ιανουαρίου 2020

Η Τεχνητή Λίμνη Κανναβιού εμπλουτίζεται με διάφορα είδη ψαριών. Στην Τεχνητή Λίμνη Κανναβιού υπάρχουν τα εξής είδη ψαριών: λαβράκι, κυπρίνος, κουνουπιέρης, γατόψαρο, ηλιόψαρο, πέστροφα, αλβούρνος, ιριδίζουσα πέστροφα.

## Δείτε ακόμη
* Κατάλογος φραγμάτων και τεχνητών λιμνών της Κύπρου

## Παραπομπές


## Πηγές

* 
* 
* 
* 
* 
* 

Κατηγορία:Φράγματα της Κύπρου
Κατηγορία:Κτίρια και κατασκευές στην Επαρχία Πάφου
Κατηγορία:Τεχνητές λίμνες της Κύπρου
Κατηγορία:Ασπρογιά
Κατηγορία:Κρήτου Μαρόττου
Πλωτότητα

Ένα σώμα νερού, όπως ποτάμι, κανάλι ή λίμνη, είναι **πλωτό** εάν είναι βαθύ, φαρδύ και αρκετά αργό για να περάσει ένα πλοίο. Κατά προτίμηση υπάρχουν λίγα εμπόδια όπως πέτρες ή δέντρα για να αποφευχθούν. Οι γέφυρες πρέπει να έχουν επαρκή απόσταση. Υψηλή ταχύτητα νερού μπορεί να κάνει ένα κανάλι απροσπέλαστο. Τα νερά μπορεί να είναι απροσπέλαστα λόγω πάγου, ιδιαίτερα το χειμώνα. Η πλοήγηση εξαρτάται από το πλαίσιο: ένας μικρός ποταμός μπορεί να είναι πλωτός για μικρότερα σκάφη, όπως ένα μηχανοκίνητο σκάφος ή ένα καγιάκ, αλλά να είναι απροσπέλαστο από ένα κρουαζιερόπλοιο. Τα ρηχά ποτάμια μπορούν να γίνουν πλεύσιμα με την εγκατάσταση κλειδαριών που αυξάνουν και ρυθμίζουν το βάθος του νερού ή με βυθοκόρηση.

## Δείτε ακόμη
*Διώρυγα
*Εμπορικό πλοίο

## Παραπομπές

## Εξωτερικοί σύνδεσμοι
* International Transport Forum

Κατηγορία:Ναυτιλιακή οικονομία
Κατηγορία:Ναυτιλία
Υπερχειλιστής

Ο **Υπερχειλιστής** είναι μια κατασκευή που χρησιμοποιείται για την παροχή ελεγχόμενης απελευθέρωσης ροών από τα φράγματα ή τα αναχώματα σε μια κατάντη περιοχή, συνήθως στην κοίτη του ποταμού. Η απελευθέρωση των ροών διασφαλίζει ότι το νερό δεν θα υπερχειλίσει και δεν θα προκαλέσει ζημιά ή δεν θα καταστρέψει το φράγμα.

Το νερό κανονικά ρέει σε έναν υπερχειλιστή μόνο κατά τη διάρκεια περιόδων πλημμύρας, όταν η δεξαμενή δεν μπορεί να συγκρατήσει την περίσσεια νερού που εισέρχεται στη δεξαμενή πάνω από αυτή που μπορεί να χωρέσει.

## Δείτε ακόμη
*Τεχνητή λίμνη

## Παραπομπές

## Εξωτερικοί σύνδεσμοι

* - information, images, and construction information about the Lake Berryessa glory hole.

Κατηγορία:Υδραυλική μηχανική
Κατηγορία:Φράγματα
Αντιπλημμυρικός έλεγχος

**Αντιπλημμυρικός έλεγχος** είναι μια μέθοδος που χρησιμοποιείται για να μειωθούν ή να αποτραπούν οι επιζήμιες επιπτώσεις των νερών της Πλημμύρας. Ο αντιπλημμυρικός έλεγχος μπορεί να γίνει με διάφορες μεθόδους όπως η κατασκευή φράγματος για συγκράτηση των νερών, η διοχέτευση των νερών μέσω εκβολών καναλιών, η αναπλήρωση των υπόγειων υδάτων,

## Παραπομπές

## Εξωτερικοί σύνδεσμοι
* 
* Integrated Flood Management  - Associated Programme on Flood Management, Geneva
* Flood articles - BBC News
* Flood defence works in Wiltshire - BBC
* Flood defence works in Carlisle - BBC
* Flood management and restoration of habitats - BBC


Κατηγορία:Πλημμύρες
Κατηγορία:Φράγματα
Γεώφραγμα

Ένα **γεώφραγμα** είναι μεγάλο φράγμα. Συνήθως δημιουργείται με την τοποθέτηση και συμπίεση ενός σύνθετου ημι-πλαστικού αναχώματος διαφόρων συνθέσεων εδάφους, άμμου, αργίλου ή βράχου. Διαθέτει ημι-διαπερατό αδιάβροχο φυσικό κάλυμμα για την επιφάνεια του και πυκνό, αδιαπέραστο πυρήνα. Αυτό καθιστά ένα τέτοιο φράγμα αδιαπέραστο στην επιφανειακή ή στην εδαφομηχανική αποσάθρωση. Ένα τέτοιο φράγμα αποτελείται από αποσπασματικά ανεξάρτητα σωματίδια υλικού. Η τριβή και η αλληλεπίδραση των σωματιδίων συνδέει τα σωματίδια μαζί σε μια σταθερή μάζα και όχι με τη χρήση μιας ουσίας σύνδεσης.

## Παραπομπές


## Εξωτερικοί σύνδεσμοι

* Embankment dams Table of contents
* An introduction to embankment dams
* 100 Years of Embankment Dam Design and Construction in the U.S. Bureau of Reclamation

Κατηγορία:Φράγματα ανά είδος
Λίτρα Κάσου

Η **Λίτρα** ή **Λύτρα** είναι βραχονησίδα του νότιου Αιγαίου στην Κάσο των Δωδεκανήσων. Έχει έκταση 0,048 τ.χλμ.  και βρίσκεται στα βόρεια της Κάσου και νοτιοδυτικά της νησίδας Αρμάθιας, δίπλα στα Ποντικονήσια. Σύμφωνα με την απογραφή του 2011 δεν υπάρχουν μόνιμοι κάτοικοι και σύμφωνα με το σχέδιο Καλλικράτης διοικητικά ανήκει στον Δήμο Ηρωικής Νήσου Κάσου. Ως οικισμός αναφέρεται επίσημα το 2011 να προσαρτάται στον τότε δήμο Κάσου.

## Παραπομπές


Κατηγορία:Βραχονησίδες της Κάσου
Διαστατική ανάλυση

Με τη βοήθεια της **διαστατικής ανάλυσης** συσχετίζονται μεταξύ τους διαφορετικές φυσικές ποσότητες, ταυτοποιώντας τα θεμελιώδη μεγέθη τους (όπως η μάζα, ο χρόνος, το μήκος κ.τ.λ.) και τις μονάδες μέτρησης (όπως τα μέτρα, τα χιλιόγραμμα ή τις λίβρες κ.τ.λ.), και παρακολουθώντας αυτές τις διαστάσεις στους υπολογισμούς ή τις συγκρίσεις, που εκτελούνται. Η διαστατική ανάλυση εφαρμόζεται ευρέως στις φυσικές επιστήμες και τη μηχανική ως τεχνική μετατροπής μονάδων μέτρησης με κανόνες της άλγεβρας.

Η ιδέα των φυσικών διαστάσεων εισήχθη το 1822 από τον Ζοζέφ Φουριέ. Ομοειδείς φυσικές ποσότητες έχουν τις ίδιες διαστάσεις και μπορούν να συγκριθούν άμεσα μεταξύ τους, σε ίδιες μονάδες, ακόμη και αν αρχικά εκφράζονται σε διαφορετικές μονάδες μέτρησης (π.χ. μέτρα ή πόδια). Αντίθετα, φυσικές ποσότητες διαφορετικών διαστάσεων δε μπορούν να εκφραστούν με ίδιες μονάδες και επομένως να συγκριθούν. Λόγου χάρη, το να συγκριθεί ένα χιλιόγραμμο με ένα λεπτό της ώρας δεν έχει απολύτως κανένα φυσικό νόημα.

Οποιαδήποτε ισότητα (και ανισότητα) με φυσικό νόημα οφείλει να έχει ίδιες διαστάσεις στο δεξί και αριστερό μέλος, μια ιδιότητα γνωστή ως *διαστατική ομοιογένεια*. Ο έλεγχος της διαστατικής ομοιογένειας είναι μια κοινή εφαρμογή της διαστατικής ανάλυσης, που εξυπηρετεί στον έλεγχο ορθότητας των παραγόμενων υπολογισμών και εξισώσεων. Επίσης, χρησιμεύει ως οδηγός και περιοριστής των παραγόμενων εξισώσεων, που περιγράφουν ένα φυσικό σύστημα, ελλείψει πιο αυστηρής παραγωγής.

## Παραπομπές
Χαμηλή Κάσου

Η **Χαμηλή**, επίσης γνωστή ως **Καμηλονήσι**, είναι νησίδα στο Καρπάθιο Πέλαγος η οποία βρίσκεται βορειοδυτικά της Κάσου - Καρπάθου και νοτιοανατολικά της Σαντορίνης. Έχει έκταση 0,429 τ.χλμ. και από το Ευρωπαϊκό Οικολογικό Δίκτυο NATURA 2000 έχει κηρυχθεί ως Ζώνη Ειδικής Προστασίας για τον Μαυροπετρίτη *(Falco eleonorae)*. Σύμφωνα με την απογραφή του 2011 δεν υπάρχουν μόνιμοι κάτοικοι και καταγράφηκε να ανήκει στον Δήμο Ηρωικής Νήσου Κάσου. 

Η Ελληνική Εταιρεία Τοπικής Ανάπτυξης και Αυτοδιοίκησης την αναφέρει επίσημα το 2001 να προσαρτάται στην τότε κοινότητα Ολύμπου του δήμου Καρπάθου. Σύμφωνα με την τοπική παράδοση της νήσου Κάσου στην οποία ανήκει, αναφέρεται ως Χαμηλή ή Χαμηλονήσι. Η ονομασία αυτή δόθηκε από τούς παλιούς Κασιώτες επειδή το έδαφός της έχει μικρό υψόμετρο. Λανθασμένα έχει αναφερθεί από ορισμένους σαν Καμήλα ή Καμηλονήσι (όπως σε παλιούς χάρτες τού Αγγλικού Ναυαρχείου που αναγράφεται σαν Kamila Nisi). Στο βιβλίο "Επίτομος περιγραφή τής νήσου Κάσου" τού αείμνηστου Κασιώτη δικηγόρου Μάρκου Μαλλιαράκη (Αλεξάνδρεια 1894) αναφέρεται ότι (σελ. 12) απέχει 37 ναυτικά μίλια από την Κάσο. Ανήκει στις υπηκόους νήσους τής νήσου Κάσου. 

Στη νησίδα ναυάγησε το πλοίο Pentcho που μετέφερε Εβραίους προς την Παλαιστίνη το 1940. 

## Παραπομπές


Κατηγορία:Βραχονησίδες της Κάσου
Γλώσσες Ινουίτ

Οι **γλώσσες Ινουίτ** είναι στενά συνδεδεμένη ομάδα ιθαγενών αμερικανών γλωσσών που ομιλούνται παραδοσιακά σε όλη την Βόρεια Αμερικανική Αρκτική περιοχή και, σε κάποιο βαθμό στις υποαρκτικές περιοχές του Λαμπραντόρ. Οι σχετιζόμενες γλώσσες Γιουπίκ ομιλούνται στη δυτική και νότια Αλάσκα και στην άπω ανατολή της Ρωσίας αλλά είναι σοβαρά απειλούμενες και ομιλούνται μόνο σε μερικά χωριά της χερσονήσου Τσούκτσι. Οι Ινουίτ ζουν κατά κύριο λόγο σε τρεις χώρες: τη Γροιλανδία, τον Καναδά (ειδικά στην περιοχή Νουνάτσιαβουτ του Λαμπραντόρ, την περιοχή Νούναβικ του Κεμπέκ, το Νούναβουτ και τα Βορειοδυτικά Εδάφη) και τις Ηνωμένες Πολιτείες (ειδικά στις ακτές της Αλάσκα).

Ο συνολικός πληθυσμός των Ινουίτ που μιλούν παραδοσιακές γλώσσες είναι δύσκολο να εκτιμηθεί με ακρίβεια, δεδομένου ότι οι περισσότερες μετρήσεις βασίζονται σε αυτοαναφερόμενα δεδομένα της απογραφής που μπορεί να μην αντικατοπτρίζουν με ακρίβεια τη χρήση ή γνώση. Η γροιλανδική απογραφή εκτιμά ότι τις γλώσσες Ινουίτ ομιλούν περίπου 50.000 άτομα, ενώ οι καναδικές εκτιμήσεις φτάνουν περίπου τα 35.000 άτομα. Αυτές οι δύο χώρες μετρούν το μεγαλύτερο μέρος των ομιλητών των παραλλαγών της γλώσσας Ινουίτ, αν και περίπου 7.500 Αλασκανοί ομιλούν ποικιλίες των Ινουίτ σε έναν πληθυσμό πάνω από 13.000 Ινουίτ.

Οι ινουιτικές γλώσσες έχουν μερικές εκατοντάδες ομιλητές στη Ρωσία. Επιπλέον, εκτιμάται ότι περίπου 7.000 γροιλανδοί Ινουίτ ζουν στην Ευρωπαϊκή Δανία, τη μεγαλύτερη ομάδα έξω από τη Γροιλανδία, τον Καναδά και την Αλάσκα. Έτσι, ο παγκόσμιος πληθυσμός των ομιλητών των ποικιλιών των Ινουίτ είναι της τάξης των 100.000 ανθρώπων.

## Παραπομπές


Κατηγορία:Συγκολλητικές γλώσσες
Κατηγορία:Γλώσσες της Γροιλανδίας
Κατηγορία:Εσκιμοαλεουτικές γλώσσες
Παναγία Κάσου

*Για οικισμούς στην Ελλάδα με το ίδιο όνομα δείτε: [[Παναγία (αποσαφήνιση)]]*

Η **Παναγία** ή **Παναγιά** είναι πεδινό χωριό της Κάσου των Δωδεκανήσων σε υψόμετρο 90 μέτρων.

## Γεωγραφία - Αξιοθέατα
Η Παναγία βρίσκεται ανάμεσα στο παλιό εμπορικό λιμάνι του νησιού Εμπορειός και τον οικισμό Πόλι. Θεωρείται παραθεριστικό χωριό και υπήρξε το χωριό των καραβομαραγκών και καπεταναίων της Κάσου. Πρόκειται για γραφικό οικισμό με αρκετά συντηρημένα κασιώτικα αρχοντικά που χαρακτηριστικό τους είναι οι επιβλητικές αρχαϊκού τύπου κολώνες της εισόδου αλλά και οι περίτεχνες ξύλινες εξώπορτες. Αξιοθέατα είναι η εκκλησία της Κοίμησης της Θεοτόκου ή "Πέρα Παναγιάς" στα ανατολικά με το ξυλόγλυπτο τέμπλο και το βοτσαλωτό δάπεδό της. Ο ναός μαζί με τη μαρμάρινη σαρκοφάγο/λάρνακα της οσίας Kασσιανής, που βρίσκεται στον περίβολο, από το 1949 έχουν κηρυχθεί ιστορικό διατηρητέο μνημείο. Απέναντι είναι το παλιό σχολείο, το πρώτο της Κάσου (κτίσμα του 1843) που χρησιμεύει ως "σάλα" για το πανηγύρι του Δεκαπενταύγουστου, ένα από τα πιο δημοφιλή των Δωδεκανήσων. Στα νότια του χωριού υπάρχει το σύμπλεγμα από έξι στη σειρά γραφικά μικρά εκκλησάκια που αναφέρονται με το όνομα "Έξι Εκκλησιές" καθώς και η εκκλησία του Αγίου Ιωάννη, που και αυτά έχουν κηρυχθεί ιστορικά διατηρητέα μνημεία.

## Διοικητικά
Ως οικισμός αναφέρεται επίσημα το 1948 στο ΦΕΚ 248Α-28/09/1948 να προσαρτάται στον τότε δήμο Κάσου. Σύμφωνα με την απογραφή του 2011 υπάρχουν 90 μόνιμοι κάτοικοι και σύμφωνα με το σχέδιο Καλλικράτης διοικητικά ανήκει στο δήμο Ηρωικής Νήσου Κάσου.

## Εξωτερικοί σύνδεσμοι
*"Πανηγύρι του Δεκαπενταύγουστου στην άκρη της Άγονης Γραμμής" από τον ιστότοπο https://www.topoikaitropoi.gr
*Έξι Εκκλησιές & Παναγιά του Γιώργη  από τον ιστότοπο http://www.insitu.gr

## Παραπομπές


Κατηγορία:Χωριά της Κάσου
Κατηγορία:Χωριά της περιφερειακής ενότητας Καρπάθου
Ακασβάνι

Το **Ακασβάνι** (Ākāśavāni, आकाशवाणी) είναι λέξη Σανσκριτικής προέλευσης που σημαίνει "ουράνια ανακοίνωση" ή "φωνή από τον ουρανό/παράδεισο".

Οι συνθετικές λέξεις είναι οι εξής:

* आकाश (ākāśa) "ουρανός"
* वाणि (vāṇi) "φωνή, ομιλία"

Το "ακασβάνι" χρησιμοποιήθηκε για πρώτη φορά στο πλαίσιο του ραδιοφώνου από τον Μ.Β. Γκοπαλασουάμι αφού δημιούργησε τον πρώτο ιδιωτικό ραδιοφωνικό σταθμό της Ινδίας στην κατοικία του, τον Βιτάλ Βιχάρ το 1936. Το Πανινδικό Ραδιόφωνο, ο δημόσιος φορέας ραδιοφώνου της χώρας, υιοθέτησε το Ακασβάνι ως όνομα μετάδοσης το 1956, αφού θεώρησαν ότι ήταν πιο κατάλληλος όρος για ραδιοφωνικές μεταδόσεις. 

## Παραπομπές

Κατηγορία:Πολιτισμός της Ινδίας
Λενί Νανγκίς

Ο **Λενί Νανγκίς** (*Lenny Nangis,* 24 Μαρτίου 1994) είναι επαγγελματίας ποδοσφαιριστής από τη Γουαδελούπη, ο οποίος αγωνίζεται ως πλάγιος μέσος για το Λεβαδειακό. Μπορεί να αγωνιστεί και ως επιθετικός.

## Σταδιοδρομία σε συλλόγους
Στις 19 Αυγούστου 2011, υπέγραψε το πρώτο του επαγγελματικό συμβόλαιο με την Καέν, διάρκειας τριών ετών. Στη συνέχεια, προήχθη στην πρώτη ομάδα από τον προπονητή Φράνκ Ντουμάς και του δώθηκε η φανέλα με τον αριθμό 15. Πραγματοποίησε το επαγγελματικό ντεμπούτο του στις 31 Αυγούστου, σε μια νίκη με 3-2 για το Λιγκ Καπ εναντίον της Μπρεστουά, μπαίνοντας ως αλλαγή στο ημίχρονο.

Την 1η Αυγούστου 2016, μετακινήθηκε με μονοετές δανεισμό στη Μπαστιά.

Στις 2 Σεπτεμβρίου 2017, υπέγραψε τριετές συμβόλαιο με τη Βαλανσιέν.

Στις 25 Ιουλίου 2018, υπέγραψε διετές συμβόλαιο με το Λεβαδειακό.

## Διεθνής σταδιοδρομία
Αγωνίστηκε με την Εθνική Γαλλίας U17 στο Παγκόσμιο Κύπελλο U17 του 2011, σημειώνοντας ένα γκολ. Συνολικά, με όλες τις μικρές Εθνικές της Γαλλίας (U16, U17, U18, U19, U20 και U21), έχει 64 συμμετοχές και 19 γκολ.

Στις 23 Μαρτίου 2018, έκανε το ντεμπούτο του για την Εθνική Γουαδελούπης σε μια φιλική ήττα με 1-0 από το Τρινιντάντ και Τομπάγκο.

## Παραπομπές


## Εξωτερικοί σύνδεσμοι

*     
*     
*      
* Προφίλ στο Transfermarkt.com 

Κατηγορία:Ποδοσφαιριστές από τη Γουαδελούπη
Κατηγορία:Γάλλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Γουαδελούπης
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Εθνικής Γαλλίας Κ20
Κατηγορία:Ποδοσφαιριστές Εθνικής Γαλλίας Κ19
Κατηγορία:Ποδοσφαιριστές Εθνικής Γαλλίας Κ18
Κατηγορία:Ποδοσφαιριστές Εθνικής Γαλλίας Κ17
Κατηγορία:Ποδοσφαιριστές Εθνικής Γαλλίας Κ16
Κατηγορία:Ποδοσφαιριστές ΣΜ Καέν
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές ΣΚ Μπαστιά
Κατηγορία:Ποδοσφαιριστές Βαλανσιέν ΦΚ
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Πλάτη Κάσου

*Για συνώνυμους οικισμούς και νησίδες δείτε το λήμμα: [[Πλάτη]]*

Η **Πλάτη** ή **Πλατύ** είναι βραχονησίδα των Δωδεκανήσων στο Καρπάθιο πέλαγος. Έχει έκταση 0,205 τ.χλμ. και βρίσκεται στα δυτικά της Κάσου μαζί τις βραχονησίδες Κούρικα. Σύμφωνα με την απογραφή του 2011 δεν κατοικείται και σύμφωνα με το σχέδιο Καλλικράτης υπάγονται στο Δήμο Ηρωικής Νήσου Κάσου. Ως οικισμός αναφέρεται το 2011 να προσαρτάται στον τότε δήμο Κάσου.

## Παραπομπές


Κατηγορία:Βραχονησίδες της Κάσου
Ιαία

[εναλλ.=|μικρογραφία|Πορτρέτο της Ιαίας του 15ου αιώνα από μία γαλλική μετάφραση του ''[De mulieribus claris*]]
[[Αρχείο:Milano_-_Antiquarium_-_Pisside_con_venatio_e_corse_carri,_sec._IV-V_-_Foto_Giovanni_Dall'Orto_-_14-July-2007_-_4.jpg|μικρογραφία|250x250εσ|Παράδειγμα αρχαίου ρωμαϊκού σκαλισμένου ελεφαντόδοντου, που δεν αποδίδεται στην Ιαία]]
Η *'Ιάια της Κυζίκου*' («Μάρτσια») ήταν [[Αρχαία Ρώμη|Ρωμαία]] [[ζωγράφος]], η οποία έζησε την εποχή του [[Μάρκος Τερέντιος Βάρρων|Μάρκου Τερέντιου Βάρρωνος]] (116-27 π.Χ.).

Γεννήθηκε στην [[Κύζικος|Κύζικο]] και ήταν διάσημη ζωγράφος και [[Χαρακτική|χαράκτρια]] [[ελεφαντόδοντο]]υ. Τα περισσότερα από τα έργα της λέγονται ότι είναι γυναικών. Μεταξύ των εικόνων που της αποδίδονται ήταν ένα μεγάλος πίνακας, στη [[Νάπολη]], μια εικόνα ηλικιωμένης γυναίκας και μία αυτοπροσωπογραφία. Λέγεται ότι δούλευε γρηγορότερα και ζωγράφιζε καλύτερα από τους άνδρες ανταγωνιστές της, τον Σόπολη και τον Διονύσιο, γεγονός που της επέτρεψε να κερδίσει περισσότερα χρήματα από αυτούς. Η Μάρτσια παρέμεινε ανύπαντρη σε όλη της τη ζωή.

Ήταν μία από τις έξι γυναίκες καλλιτέχνισσες της αρχαιότητας που αναφέρονται στην *Φυσική Ιστορία* του [[Πλίνιος ο Πρεσβύτερος|Πλίνιου του Πρεσβύτερου]] (XL.147-148) το 77 μ.Χ.: [[Τιμαρέτη]], [[Ειρήνη (καλλιτέχνις)|Ειρήνη]], Καλυψώ, Αριστάρετη, Ιαία και Ολυμπιάδα. Αναφέρονται αργότερα στο *De mulieribus claris* του Βοκάκιου.

== Σημειώσεις ==
<references />

== Παραπομπές ==

* Helen Gardner, Fred S. Kleiner, Christin J. Mamiya, *Gardner's Art Through the Ages*, Thomas Wadsworth, 2004; .
* [[Πλίνιος ο Πρεσβύτερος]], *Φυσική Ιστορία*, 35.40,147.L
* Η μετάφραση της Virginia Brown από τις *Διάσημες Γυναίκες* του Giovanni Boccaccio, σελ. 135-137. Harvard University Press, 2001; 
* Anne Sutherland Harris, [[Linda Nochlin]], *Women Artists: 1550-1950'', Los Angeles County Museum of Art, Knopf, New York, 1976, σελ. 23.

Κατηγορία:Ρωμαίοι ζωγράφοι
Κατηγορία:Ρωμαίες γυναίκες
Μορίς Ρονέ

Ο ***Μορίς Ρονέ*** (γαλλικά: **Maurice Julien Marie Robinet**), (Νίκαια, 13 Απριλίου 1927 – Παρίσι, 14 Μαρτίου 1983), ήταν Γάλλος ηθοποιός, σκηνοθέτης και συγγραφέας.

Ο Μορίς Ρονέ έγινε ένας από τους πιο δημοφιλείς και παραγωγικούς ηθοποιούς του ευρωπαϊκού κινηματογράφου. Μεταξύ του 1955 και 1975, εμφανίστηκε σε  περισσότερες από εξήντα ταινίες. Συχνά υποδύοταν χαρακτήρες που ήταν σε σύγκρουση με τον εαυτό τους ή  την κοινωνία.

## Επιλεγμένη φιλμογραφία
* *[[Ραντεβού τον Ιούλιο]]* σε σκηνοθεσία Ζακ Μπέκερ (1949)
* *[[Αυτός που πρέπει να πεθάνει]]* σε σκηνοθεσία Ζιλ Ντασέν (1957)
* ''Ασανσέρ για δολοφόνους'' σε σκηνοθεσία Λουί Μαλ (1958)
* *[[Γυμνοί στον ήλιο]]* σε σκηνοθεσία Ρενέ Κλεμάν (1960)
* *[[Η φλόγα που τρεμοσβήνει]]* σε σκηνοθεσία Λουί Μαλ (1963)
* *[[Η άπιστη σύζυγος]]* σε σκηνοθεσία Κλοντ Σαμπρόλ (1968)
* *[[Η Πισίνα (ταινία)|Η πισίνα]]* σε σκηνοθεσία Ζακ Ντερέ (1969)
**[[Ωραίος...σκληρός κι αδίστακτος]]* σε σκηνοθεσία Ζωρζ Λοτνέρ (1977)

## Παραπομπές

## Εξωτερικοί σύνδεσμοι
* Ο 

Κατηγορία:Γάλλοι ηθοποιοί κινηματογράφου
Κατηγορία:Γάλλοι σκηνοθέτες κινηματογράφου
Στέλλα Τσικούνα

Η **Στυλιανή «Στέλλα» Τσικούνα** (19 Οκτωβρίου 1972, Χαλκίδα) είναι Ελληνίδα πρώην αθλήτρια της δισκοβολίας.

Η προσωπική της καλύτερη βολή είναι 65,25 μέτρα, που επιτεύχθηκε τον Μάιο του 2004 στο Ηράκλειο. Αυτή η επίδοση την κατατάσσει στην τρίτη θέση των Ελληνίδων δισκοβόλων, πίσω μόνο από την Κατερίνα Βόγγολη και την Αναστασία Κελεσίδου.https://web.archive.org/web/20131203012740/http://athletix.org/?p=275

## Επιτεύγματα

## Παραπομπές


## Εξωτερικοί σύνδεσμοι
*    
* Προφίλ στο sports-reference.com

Κατηγορία:Ελληνίδες αθλήτριες της δισκοβολίας
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1996
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Αθλητές του στίβου στους Μεσογειακούς Αγώνες 1997
Κατηγορία:Αθλητές του στίβου στη Θερινή Πανεπιστημιάδα 1999
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Γκιόργκι Ρεκχβιασβίλι

Ο **Γκιόργκι Ρεκχβιασβίλι** (*Giorgi Rekhviashvili,* , 1η Φεβρουαρίου 1988) είναι Γεωργιανός επαγγελματίας ποδοσφαιριστής, ο οποίος αγωνίζεται ως αμυντικός για το Λεβαδειακό. 

## Σταδιοδρομία σε συλλόγους
Ξεκίνησε τη σταδιοδρομία του στη Μεταλούργκι Ρουστάβι. 

Τη σεζόν 2014-15, αγωνίστηκε στην τουρκική Μπόλουσπορ.  

Στις 9 Ιανουαρίου 2019, ανακοινώθηκε η απόκτηση του από το Λεβαδειακό, με συμβόλαιο 1,5 έτους.

## Διεθνής σταδιοδρομία
Έκανε το ντεμπούτο του για την Εθνική Γεωργίας στις 23 Ιανουαρίου 2017, σε φιλικό αγώνα εναντίον του Ουζμπεκιστάν. 

## Παραπομπές


## Εξωτερικοί σύνδεσμοι

*     
*   
*  
* Προφίλ στο Transfermarkt.com 

Κατηγορία:Γεωργιανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Γεωργίας
Κατηγορία:Ποδοσφαιριστές Ντιναμό Τιφλίδας
Κατηγορία:Ποδοσφαιριστές Πρωταθλήματος ποδοσφαίρου Γεωργίας
Κατηγορία:Ποδοσφαιριστές Μπόλουσπορ
Κατηγορία:Ποδοσφαιριστές Λοκομοτίβι Τιφλίδας
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα